# data[].attributes.headline
Αθηνά Ιερωνυμάκη

# data[].attributes.subject
Αθηνά Ιερωνυμάκη

# data[].attributes.body
Το lockdown κατά τη γνώμη μου με έκανε πιο δημιουργική. Από μικρή μου άρεσε να ασχολούμαι με τις τέχνες συγκεκριμένα με τη ζωγραφική και τη μουσική. Κατά τα σχολικά μου χρόνια λόγω υποχρεώσεων άρχισα να μην ασχολούμαι με τη ζωγραφική και στη συνέχεια σταμάτησα και τα μαθήματα πιάνου. Όσο δεν ασχολούμουν με αυτά τόσο ξεχνούσα το πόσο μου άρεσαν. Μέσα στην καραντίνα ένιωσα ότι θέλω να αξιοποιήσω κάπως τον τόσο ελεύθερο χρόνο μου μέσα στο σπίτι. Έτσι ξεκίνησα να σχεδιάζω. Μου άρεσε τόσο που παρήγγειλα υλικά ώστε να μπορώ να κάνω περισσότερα πράγματα και άρχισα να πειραματίζομαι σε καμβά. Έφτιαξα κάποια πινακάκια που μου άρεσαν πολύ και τα κρέμασα στο σπίτι μου. Ακόμα περιμένω κι άλλα υλικά ώστε να δοκιμάσω διαφορετικές τεχνικές και χαίρομαι πάρα πολύ που ανακάλυψα αυτό τον τρόπο να απασχολούμαι δημιουργικά στον ελεύθερό μου χρόνο. Είναι ένα πολύ ευχάριστο χόμπι που θέλω να εξελίξω.

# data[].attributes.body
Μέσα στο lockdown ανακάλυψα ορισμένες δυνατότητές μου που προηγουμένως υποτιμούσα. Ίσως απλά αρνούμουν να ασχοληθώ και δεν το προσπάθησα και πολύ αφού είχα την εντύπωση πως δεν τα καταφέρνω με την μαγειρική. Έτσι η διατροφή μου δεν ήταν και η καλύτερη και βασιζόταν σε φαγητά που έπαιρνα απ'έξω. Πολύ σπάνια μαγείρευα τα πολύ βασικά. Στην καραντίνα έχοντας πολύ ελεύθερο χρόνο άρχισα να βλέπω βιντεάκια μαγειρικής και να διαβάζω συνταγές. Μου φάνηκε αρκετά ενδιαφέρον και ξεκίνησα να πειραματίζομαι. Όχι μόνο μου άρεσε σαν διαδικασία αλλά δοκίμασα νέες γεύσεις καθώς δεν βασίστηκα μόνο στην ελληνική κουζίνα. Ελπίζω μετά το lockdown να έχω τον χρόνο να συνεχίσω να πειραματίζομαι και να δοκιμάζω νέα πιάτα.

# data[].attributes.headline
Το σημαντικότερο που

# data[].attributes.body
Το σημαντικότερο που μου έμεινε από το φετινό lockdown είναι το ότι συνηδειτοποίησα την αξία που έχουν τα απλά πράγματα στη ζωή. Μέσα από αυτή την καταπίεση και απομόνωση άρχισα να σκέφτομαι πόσα πράγματα θεωρούσαμε δεδομένα και δεν φανταζόμασταν ποτέ ότι θα τα στερηθούμε. Είχα ξεχάσει πως είναι να βγω μια βόλτα έξω χωρίς να φοβάμαι μήπως περάσει η ώρα και έχουμε απαγόρευση κυκλοφορίας. Να μπω σε ένα μαγαζί να κοιτάξω πράγματα και να τα δοκιμάσω χωρίς να μου τα φέρουν στην είσοδο του καταστήματος από απόσταση και με όσο πιο συνοπτικές διαδικασίες γίνεται. Να πάω σε μια συναυλία με τους φίλους μου και να ακούσω τον αγαπημένο μου καλλιτέχνη από κοντά και όχι πίσω από μια οθόνη. Καταλαβαίνω ότι όλο αυτό έγινε για καλό και θεωρώ πως αν δεν είχαμε στερηθεί όλα αυτά τα αυτονόητα δεν θα καταλαβαίναμε ποτέ την αξία τους. Θεωρώ πως η κατάσταση αυτή άλλαξε τελείως τον τρόπο σκέψης μου, με έκανε να σκέφτομαι αισιόδοξα και να εκτιμάω τα μικρά πράγματα.

# data[].attributes.headline
Όταν ήμουν στο λύκει

# data[].attributes.body
Όταν ήμουν στο λύκειο οι γονείς μου μου είχαν πάρει δώρο ένα ζευγάρι rollers στα γενέθλια μου.  Προσπάθησα να μάθω δυο-τρεις φορές αλλά δυσκολευόμουν. Τότε τα παράτησα και η αλήθεια είναι ότι με τις τότε υποχρεώσεις μου δεν είχα και πολύ χρόνο να ασχοληθώ. Στη φετινή καραντίνα μια μέρα που καθάριζα το σπίτι μου βρήκα σε μια γωνιά τα rollers και σκέφτηκα ότι μιας και έχω τόσο χρόνο δεν χάνω και τίποτα να το δοκιμάσω ξανά. Ξεκίνησα να μαθαίνω μέσα στο σπίτι μέχρι να βρω μια ισορροπία και μετά προσπάθησα και έξω στον δρόμο. Πλέον έχω αποκτήσει αρκετή άνεση και μπορώ να πω ότι μου αρέσει πολύ σαν χόμπι. Λυπάμαι που τα είχα για τόσα χρόνια αχρησιμοποίητα αλλά χαίρομαι πολύ που τώρα τα αξιοποιώ.

# data[].attributes.headline
Κατά την περίοδο του

# data[].attributes.body
Κατά την περίοδο του lockdown έμαθα να εκτιμάω πολλά πράγματα που προηγουμένως θεωρούσα δεδομένα. Στο πρώτο έτος ανυπομονούσα να μείνω μόνη και να έχω την ησυχία μου. Περνούσα αρκετές ώρες της μέρας έξω και απολάμβανα την ησυχία του σπιτιού στο τέλος της ημέρας. Όταν ανακοινώθηκε το lockdown επέλεξα να το περάσω στο φοιτητικό μου σπίτι αφού είχα συνηθίσει να μένω μόνη. Καθώς περνούσαν οι μέρες και ο χρόνος που περνούσα μόνη ήταν ατελείωτος άρχισε να με πιάνει μια μελαγχολία και να συνειδητοποιώ ότι δεν μου αρέσει και τόσο η μοναξιά. Μιλούσα μέσω βιντεοκλίσης με τους γονείς και τα αδέρφια μου και έβλεπα ότι το σπίτι ήταν γεμάτο φωνές και ζωντάνια. Είχαν τόσα πράγματα να κάνουν όλοι μαζί. Κατάλαβα πόσο μου έλειπε αυτό και αποφάσισα να συνεχίσω εκεί την καραντίνα. Η οικογένειά μου χάρηκε πολύ με αυτή την επιλογή μου. Το ίδιο και εγώ. Είμαι πολύ ευγνώμων που συνειδητοποίησα πόσο σημαντική είναι η οικογένεια και επέστρεψα πάλι κοντά τους.

# data[].attributes.headline
Αφού σταμάτησα να ασ

# data[].attributes.body
Αφού σταμάτησα να ασχολούμαι με τον αθλητισμό λόγω πανελληνίων υιοθέτησα έναν αρκετά καθιστικό τρόπο ζωής. Μου έγινε συνήθεια και ένιωθα πολύ γρήγορα κόπωση η οποία οφειλόταν τόσο στη φυσική μου κατάσταση μετά την αποχή από τον αθλητισμό όσο και στη βαρεμάρα και την έλλειψη θέλησης. Μέσα στην καραντίνα δεν άντεξα άλλο την τόσο καθιστική ζωή και ξέμεινα από ενδιαφέροντα μέσα στο σπίτι οπότε σκέφτηκα τη μόνη επιλογή που είχα η οποία ήταν η σωματική άσκηση. Ξεκίνησα περιπάτους στη γειτονιά μου και παρατήρησα ότι άρχισα να νιώθω πιο ήρεμη, πιο υγιής και λιγότερο μελαγχολική λόγω του εγκλεισμού. Άρχισα να πηγαίνω όλο και μεγαλύτερους περιπάτους και να αποκτώ μια καινούργια συνήθεια πολύ ωφέλιμη για τη σωματική αλλά και ψυχική μου υγεία. Ορισμένες φορές ίσως χρειαζόμαστε μια ώθηση ώστε να ξεκινήσουμε μια νέα δραστηριότητα και στη δική μου περίπτωση την ώθηση αυτή μου την έδωσε το lockdown.